KOMISSION ASETUS (ETY) N:o 3389/81,
annettu 27 päivänä marraskuuta 1981,
viinialan vientitukien soveltamista koskevista yksityiskohtaisista säännöistä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon viinikaupan yhteisestä järjestämisestä 5 päivänä helmikuuta 1979 annetun neuvoston asetuksen N:o 337/79(), sellaisena kuin se on viimeksi muutettuna asetuksella (ETY) N:o 3456/80(), ja erityisesti sen 20 artiklan 4 kohdan,
ottaa huomioon viinialan vientitukien myöntämisen yleisistä säännöistä ja niiden määrän vahvistamisen perusteista 5 päivänä helmikuuta 1979 annetun neuvoston asetuksen (ETY) N:o 345/79(), sellaisena kuin se on muutettuna asetuksella (ETY) N:o 2009/81(), ja erityisesti sen 6 artiklan 3 kohdan,
sekä katsoo, että
viinialan vientitukien soveltamista koskevista yksityiskohtaisista säännöistä 10 päivänä joulukuuta 1976 annetussa komission asetuksessa (ETY) N:o 3002/76(), sellaisena kuin se on viimeksi muutettuna asetuksella (ETY) N:o 1619/81(), viitataan sittemmin neuvoston asetuksiin, joista on laadittu koonnelma; selkeyden vuoksi ja hallinnon tehostamiseksi olisi laadittava koonnelma edellä mainitusta asetuksesta,
asetuksen (ETY) N:o 345/79 5 artiklassa säädetään, että tuet olisi vahvistettava määräajoin; hintojen kehityksestä kansainvälisessä kaupassa saatu kokemus on osoittanut kuuden kuukauden jaksot sopiviksi,
tällä hetkellä tukia voivat saada ainoastaan tiivistetyt rypälemehut ja pöytäviinit,
viinialan tuonti- ja vientitodistusjärjestelmän soveltamista koskevista yksityiskohtaisista erityissäännöistä 27 päivänä marraskuuta 1981 annetun komission asetuksen (ETY) N:o 3388/81() 1 artiklan 2 kohdassa säädetään, että kaiken viinialan viennin on tuesta hyötyäkseen esitettävä vientitodistus,
komission asetuksen (ETY) N:o 3183/80(), sellaisena kuin se on viimeksi muutettuna asetuksella (ETY) N:o 2646/81(), 5 artiklan 1 kohdan ensimmäisessä luetelmakohdassa säädetään, ettei todistusta edellytetä komission asetuksen (ETY) N:o 2730/79(), sellaisena kuin se on viimeksi muutettuna asetuksella (ETY) N:o 2646/81, 5 artiklassa tarkoitettuihin toimiin; asetuksen (ETY) N:o 3388/81 5 artiklassa säädetään lisäksi, ettei vientitodistusta edellytetä toimista, jotka koskevat alle 30 hehtolitran tai tarvittaessa 3 000 kilogramman määriä; tästä syystä on mainittava, ettei todistetta todistuksella viennistä edellytetä näistä toimista,
on suotavaa varmistaa, että tuista hyötyvät pöytäviinit vastaavat niiden alueiden pöytäviinien laadullisia ominaisuuksia, joilta ne ovat peräisin,
on syytä säätää, että viejän on tukea saadakseen esitettävä tarpeelliset todisteet; tämän vuoksi hänen olisi mainittava muun muassa komission asetuksessa (ETY) N:o 1153/75(), sellaisena kuin se on viimeksi muutettuna Kreikan liittymisasiakirjalla, säädettyjen saateasiakirjojen numerot ja päivämäärät; kuitenkin tämän asetuksen 13 artiklan 2 kohdan mukaisesti jäsenvaltiot voivat säätää, ettei mainittua asiakirjaa laadita tietyille tuotteille määrätapauksissa; valvonnan tehokkuuden takaamiseksi onkin tarpeen sulkea pois mahdollisuus soveltaa tätä säännöstä tukijärjestelmään,
kuitenkin laivojen ja lentokoneiden tukeen oikeutettujen muonitustoimitusten kyseessä ollessa ei ole aina helppoa saada vaadittuja asiakirjoja ajoissa, varsinkaan jäsenvaltioissa, jotka eivät ole tuottajia, sillä toimituspäiviä on vaikea tietää etukäteen; vaadittujen todisteiden esittäminen saattaakin aiheuttaa suhteettoman suuria kuluja, kun otetaan huomioon, että tällaiset erityistoimitukset koskevat yleensä pieniä määriä pöytäviiniä niiden toimien osalta, joihin ei käytetä asetuksen (ETY) N:o 2730/79 26 artiklassa tai maataloustuotteiden vientitukien maksamisesta etukäteen 4 päivänä maaliskuuta 1980 annetussa neuvoston asetuksessa (ETY) N:o 565/80() säädettyä menettelyä; näiden pienien määrien valvontaedellytysten täyttämiseksi riittää viittaaminen saateasiakirjaan, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Tuet vahvistetaan vähintään kerran kuudessa kuukaudessa.
2 artikla
Lukuun ottamatta toimituksia asetuksen (ETY) N:o 2730/79 5 artiklassa tarkoitettuihin erityisiin kohteisiin sekä asetuksen (ETY) N:o 3388/81 5 artiklassa tarkoitettuja toimitusmääriä tuen saamiseksi on esitettävä todisteet tuotteiden viennistä vientitodistuksella.
3 artikla
1. Tukien saamiseksi on esitettävä todisteet siitä, että viedyt tuotteet:
- olivat vietäessä varustettuja tuottajajäsenvaltion tai viejäjäsenvaltion virallisen toimielimen myöntämällä määritystodistuksella, jossa todistetaan, että ne noudattavat yhteisön kyseisten tuotteiden laatuvaatimuksia tai niiden puutteessa viejäjäsenvaltion noudattamia kansallisia vaatimuksia,
ja, kun kyseessä ovat pöytäviinit,
- ovat viejäjäsenvaltion nimeämän maistelukomitean hyväksymiä; kun tämä jäsenvaltio ei ole tuottaja, todisteet on esitettävä lisäksi siitä, että kyseessä on yhteisön pöytäviini.
Ensimmäisessä alakohdassa tarkoitetussa todistuksessa mainitaan vähintään:
a) pöytäviinien osalta
- väri,
- kokonaisalkoholipitoisuus tilavuusprosentteina,
- todellinen alkoholipitoisuus tilavuusprosentteina,
- kokonaishappoisuus;
b) tiivistettyjen rypälemehujen osalta tiheys.
2. Viejän on ilmoitettava:
a) kun kyseessä ovat pöytäviinit A II ja A III, viiniköynnöslajikkeet;
b) kun kyseessä ovat leikkaamalla saadut viinit, käytettyjen viinien alkuperä ja määrät;
c) saateasiakirjojen numerot ja päivämäärät.
4 artikla
1. Jäsenvaltiot voivat säätää, että 3 artiklan 1 kohdan toisessa luetelmakohdassa tarkoitetun hyväksynnän voivat antaa alueelliset toimivaltaiset komiteat, jotka todistavat, että viinit noudattavat niiden tuotantoalueiden pöytäviinien laatuvaatimuksia, joilta ne ovat peräisin.
2. Jäsenvaltioiden on toteutettava kaikki 2 ja 3 artiklassa tarkoitetut valvonnan takaavat toimet.
Kuitenkaan 3 artiklan säännöksiä, lukuun ottamatta 2 kohdan c alakohdassa tarkoitettuja, ei sovelleta sellaisiin asetuksen (ETY) N:o 2730/79 5 artiklan 1 kohdan a alakohdassa tarkoitettuihin pöytäviinitoimituksiin, joihin ei sovelleta asetuksen (ETY) N:o 565/80 26 artiklassa tarkoitettua menettelyä.
3. Viejäjäsenvaltiot eivät voi käyttää asetuksen (ETY) N:o 1153/75 13 artiklan 2 kohdassa tarkoitettua mahdollisuutta 3 artiklan 2 kohdan c alakohdan soveltamiseen.
5 artikla
Kumotaan asetus (ETY) N:o 3002/76.
6 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä marraskuuta 1981.